***Informuojame, jog ekstremalioji padėtis Lietuvoje nėra atšaukta. Atsižvelgiant į padidintą Kauno m. gyventojų susirgimų*** COVID-19 ***skaičių, numatome organizuoti ugdymą nuo 2020 m. rugsėjo 1d. šia tvarka:***

1. Kauno lopšelyje - darželyje “Naminukas” Rugsėjo 1-osios visuotinė šventė nebus organizuojama.
2. Rugsėjo 1- osios paminėjimas su vaikais (be tėvelių) įvyks kiekvienoje grupėje (lauke) atskirai.
3. Į įstaigą pirmąją ir antrąją rugsėjo savaitę (pagal poreikį) bus įleidžiami tik visiškai naujai atvykusių vaikų tėveliai (nedideliais srautais, neilgam, laikantis visų sveikatos apsaugos ministro 2020m. rugpjūčio 17d. Nr. V-1840 sprendimo nurodymų, bei įstaigos bendruomenėje priimtų aiškių susitarimų).
4. Buvusių lopšelinukų tėveliai į lankomą  naują darželio grupę  su vakučiais bus įleidžiami rugsėjo 1 d. 10 - 15 min.( nedideliais srautais).
5. Ne pirmus metus lankančių įstaigą vaikų tėveliai į įstaigą nebus įleidžiami ir toliau (išskyrus itin sudėtingus atvejus, juos aptarus ir situaciją suderinus su įstaigos direktoriumi).
6. Atvestą vaikutį į įstaigą prie kiekvienų grupės lauko durų pasitiks mokytojų padėjėjos (šis procesas buvo organizuojamas visą vasarą), palydės juos į grupę. Vaikai turi būti atvedami nuo 7.30 val. iki 8.30 val.
7. Tėvai (globėjai), atlydintys vaikus, tik įėję pro įstaigos lauko vartelius turi dėvėti kaukę.
8. Tėvai (globėjai), kurių situacija minima 3, 4 šio aprašo punktuose tik įėję į įstaigos uždaras patalpas privalo dezinfekuoti rankas, matuotis temperatūrą, laikytis 2-3 m. atstumo.
9. Esant geroms oro sąlygoms auklėtojos vaikus ryte pasitiks ir visą dieną kuo daugiau laiko praleis lauke.
10. Su slogos, bėrimo, kosulio ar kitų ligų požymiais vaikai nebus priimami, o pasireiškus šiems požymiams ir esant temperatūrai aukštesnei nei 37,3°C, vaikui jau esant darželyje, tėveliai (globėjai) bus  informuoti vaiką skubiai pasiimti iš įstaigos, kaip tai numato sveikatos apsaugos ministro sprendimai ir potvarkiai.
11. Prailgintos veiklos grupės bus skirtos tik tą grupę lankantiems vaikams. Dėl itin sudėtingų atvejų kreiptis į įstaigos direktorių.

Prašome visų tėvelių supratingumo dėl kai kurių ne itin patogių ar palankių sąlygų, tačiau turime vieningai, protingai ir kantriai spręsti susidariusią situaciją.

 Pagarbiai,

 įstaigos administracija